stanford-oval/wikipedia huggingface dataset:
พื้นที่สงวนชีวมณฑลป่าสักห้วยทาก
ประวัติ

บริเวณที่ตั้งของพื้นที่สงวนชีวมณฑลป่าสักห้วยทากมีหลักฐานของการตั้งถิ่นฐานของมนุษย์ย้อนไปได้ถึงประมาณสามพันปี จากหลักฐานภาพเขียนสีที่พบในพื้นที่หลายแห่ง อย่างเช่น ภาพเขียนสีประตูผา สภาพป่าไม้เมืองงาวเมื่อครั้งอดีตเป็นป่าที่มีความอุดมสมบูรณ์ ประชากรในพื้นที่ที่มีความหลากหลายทั้งชาวล้านนา ม้ง เมี่ยน อาข่า ลาหู่ ลีซู ขมุ มีวิถีชีวิตอย่างเรียบง่ายไม่ฟุ้งเฟ้อ การทำมาหากินในสมัยก่อนนั้นได้อาศัยทรัพยากรจากป่าไม้เพื่อการยังชีพเป็นหลัก โดยมีบทบาททั้งการเป็นผู้ใช้ประโยชน์และผู้รักษาทรัพยากรป่าไม้เรื่อยมา
จากคำบอกเล่าของผู้เฒ่าผู้แก่ ทำให้ทราบว่า ในสมัยอดีตเมื่อยังไม่มีไฟฟ้าใช้ ถนนพหลโยธินซึ่งเป็นถนนสายหลักของประเทศ ที่ทอดแนวยาวผ่านพื้นที่แห่งนี้ยังเป็นถนนแคบๆ คดโค้งไปตามขอบเขา ในแต่ละวันจะมีรถยนต์วิ่งผ่านเพียงไม่กี่คัน ชาวบ้านส่วนใหญ่ใช้รถจักรยานสองล้อ (รถถีบ) เป็นยานพาหนะ และใช้เกวียนเทียมวัวหรือความเป็นยานพาหนะขนส่ง วิถีชีวิตของชาวบ้านมีการดำรงชีพอย่างเรียบง่าย แบบพอเพียง จัดหาเท่าที่พออยู่พอกิน สภาพภูมิอากาศมีฝนตกต้องตามฤดูกาลในลำห้วยสายสำคัญๆทุกสายจะมีน้ำไหลสม่ำเสมอทั้งปีมีสัตว์น้ำชุกชุม ในป่ามีต้นไม้ใหญ่น้อยหนาแน่น และต่างก็ได้ทำหน้าที่ดีที่สุดในระบบนิเวศของตนเอง ส่งผลให้สภาพแวดล้อมของพื้นที่อยู่ในสภาวะที่ดีตลอดมา ส่วนองค์ประกอบอื่นๆ เช่นสัตว์ป่าก็มีมากมาย ผู้เฒ่าบางท่านยังจำได้ดีว่าในครั้งนั้นขณะนอนหลับอยู่ที่บ้านยังได้ยินเสียงของสัตว์ป่าหลายชนิด เช่น เสือโคร่ง เก้ง มาปลุกให้ตื่นยามดึกถึงหน้าบ้าน
เมื่อปี พ.ศ. 2507 กระทรวงเกษตร ได้จัดให้พื้นที่ป่าแม่งาวเป็นป่าสาธิต เพื่อสาธิตการจัดการป่าเพื่อเศรษฐกิจตามหลักวิชาการ โดยดำเนินการตามแผนการจัดการป่าแม่งาว พ.ศ. 2504-14 ที่เสนอโดย Sir Harry G. Champion ผู้เชี่ยวชาญของ FAO ต่อมากรมป่าไมมีนโยบายปรับปรุงให้เป็นป่าสาธิตสาหร สำหรับการศึกษา ทดลอง และวิจัยด้านการจัดการป่าไม้แบบประณีต โดยความร่วมมือระหว่างกรมป่าไม้ องคการอุตสาหกรรมป่าไม้ และคณะวนศาสตร์ ทำให้บริเวณป่าแม่งาวเป็นที่ตั้งของหน่วยงานวิชาการป่าไม้หลายหน่วยงาน ครอบคลุมทั้งด้านการป้องกันรักษาป่าและควบคุมไฟป่า วนวัฒนวิจัย กีฎวิทยา รุกขวิทยา การจัดการลุ่มน้ำ และการจัดการพื้นที่อนุรักษ์
คุณค่าของการเป็นแหล่งศึกษาวิจัยที่สำคัญได้นำไปสู่การประกาศเป็นพื้นที่สงวนชีวมณฑลเมื่อ พ.ศ. 2520 เป็นพื้นที่สงวนชีวมณฑลลำดับที่ 3 ของประเทศไทย พื้นที่สงวนชีวมณฑลป่าสักห้วยทาก ในปัจจุบันมีความสำคัญในด้านการอนุรักษ์ทางชีวภาพ และให้ความรู้ทางด้านวิชาการหลายแขนง กล่าวคือ เป็นแหล่งอนุรักษ์ความหลากหลายทางชีวภาพ สมควรคงไว้ซึงระบบนิเวศที่สมบูรณ์ เป็นแหล่งศึกษาการเปลี่ยนแปลงธรรมชาติ ตลอดจนการศึกษาการเปลี่ยนแปลงของธรรมชาติ ตลอดจน เป็นการศึกษารูปแบบการใช้ที่ดินตามจารีต ประเพณีของท้องถิ่น นอกจากนี้ พื้นที่แห่งนี้ยังเป็นต้นน้ำลำธารที่สำคัญของแม่น้ำยม เป็นแหล่งผลิตเมล็ดพันธุ์ไม้หลายชนิด โดยเฉพาะเมล็ดไม้สัก เป็นป่าสาธิตที่มีประวัติคู่กับการพัฒนาวิชาการจัดการป่าไม้ในปประเทศไทยตั้งแต่ยุคการทำไม้สู่ยุคของการจัดการป่าไม้อย่างยั่งยืน
ยูเนสโก ได้ประกาศขึ้นทะเบียนป่าสักห้วยทากให้เป็นพื้นที่สงวนชีวมณฑลของโลก นับเป็นพื้นที่สงวนชีวมณฑลลำดับที่ 3 ของเมืองไทยเมื่อปี พ.ศ. 2520
ที่ตั้งและอาณาเขต

พื้นที่สงวนชีวมณฑลป่าสักห้วยทาก ตั้งอยู่ในท้องที่ตำบลบ้านหวด และตำบลบ้านโป่ง อำเภองาว จังหวัดลำปาง อยู่ห่างจากจังหวัดลำปางไปตามถนนพหลโยธิน ช่วงลำปาง-พะเยาประมาณ 50 กิโลเมตร มีเนื้อที่ประมาณ 184,000 ไร่ ครอบคลุมพื้นที่บางส่วนของหน่วยงานป่าไม้หลายหน่วย ได้แก่ หน่วยจัดการสาธิตแม่หวด อุทยานแห่งชาติถ้ำผาไท สวนป่าห้วยทาก ศูนย์วนวัฒน์วิจัยที่ 2 (ลำปาง) สวนรุกขชาติห้วยทาก สวนป่าสบพลึง สวนป่าห้วยพร้าว หน่วยป้องกันรักษาป่าที่ ลป.30 (แม่โป่ง) และหน่วยป้องกันรักษาป่าที่ ลป. 31(แม่หวด)
สภาพพื้นที่ป่า

พื้นที่ส่วนใหญ่อยู่ภายใต้การดูแลของกระทรวงทรัพยากรธรรมชาติและสิ่งแวดล้อม (ป่าสงวนแห่งชาติ สวนป่า และพื้นที่เตรียมการประกาศอุทยานแห่งชาติ) มีเนื้อที่ประมาณ 184,000 ไร่ (294.4 ตารางกิโลเมตร) ประกอบด้วยผืนป่าหลายสภาพ ได้แก่
ป่าผสมผัดใบที่มีไม้สัก (mixed deciduous with take forest) โดยมีชนิดไม้ที่สำคัญๆ ได้แก่ สัก ประดู่ แดงมะค่าโมง ยมหิน กระบก เป็นต้น
ป่าเต็งรัง (dry dipterocarp forest) โดยมีชนิดไม้ที่สำคัญ ได้แก่ เต็ง รัง เหียง ก่อเหมือด
ป่าดิบแล้ง (dry evergreen forest) ประกอบด้วยชนิดไม้ที่สำคัญ เช่น ยาง ก่อ อบเชย ดงดำ เหมือด
สวนสัก (take forest plantation) จำนวน 3 สวน โดยสภาพป่าธรรมชาติบางส่วนยังคงความสมบูรณ์อยู่
สัตว์ป่า

สัตว์ป่าชนิดต่างๆเท่าที่สำรวจพบในปัจจุบันได้แก่
สัตว์เลี้ยงลูกด้วยนม (mammals) เช่น หมี เก้ง กวางป่า (เหลืออยู่น้อยมาก) หมูป่า ลิง อีเห็น กระต่ายป่า อ้น ตุ่น กระรอก กระแต
สัตว์จำพวกนก (birds) เช่น เหยี่ยว นกเขาเขียว นกขวิด นกเปล้า นกมะแห้ นกเขา นกเค้า หรือ (นกเค้าแมว/นกฮูก) นกแซงแซว นกกระปุด นกโพระดก ไก่ป่า ฯลฯ
สัตว์เลื้อยคลาน (reptiles) เช่น ตุ๊กกายถ้ำลำปาง ตัวนิ่ม หรือ ลิ่น ตะกวด แย้ งูสิง งูเหลือม งูเห่า ฯลฯ
สัตว์สะเทินน้ำสะเทินบก (amphibians) เช่น ตะพาบน้ำ เต่า กบ เขียด อึ่งอ่าง
สัตว์จำพวกปลา (fishes) เช่น ปลาตะเพียน ปลาช่อน ปลากั้ง หรือ ปลาก้าง ปลากด ปลากระทิง ฯลฯ
สัตว์จำพวกแมลง (insects) จำนวนมากมายหลายชนิด เช่น ผีเสื้อ ด้วงหนวดยาว กว่างดาว ด้วงดีด ด้วงดินขอบทองแดง แมลงช้างหนวดสั้น แมลงช้างหนวดยาว ฯลฯ
แหล่งข้อมูลอื่น

พื้นที่สงวนชีวมณฑล
Hauy Tak Teak Biosphere Reserve, Thailand - UNESCO
| ด ค กพื้นที่สงวนชีวมณฑลโลกในประเทศไทย |
| --- | --- |
 สะแกราช  ป่าสักห้วยทาก  ห้วยคอกม้า  ระนอง  ดอยเชียงดาว 
 ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย อุทยานธรณีโลกในไทย
มังกรหยก (แก้ความกำกวม)

มังกรหยก สามารถหมายถึง
มังกรหยก วรรณกรรมชิ้นเอกของจีน ประพันธ์โดย กิมย้ง
มังกรหยก ละครโทรทัศน์ชุดแรกของวรรณกรรมไตรภาคมังกรหยก ออกอากาศทางช่อง CTV
มังกรหยก ละครโทรทัศน์ไตรภาคของมังกรหยก ออกอากาศทางช่อง TVB
มังกรหยก ตอน กำเนิดเอี้ยก้วย ละครโทรทัศน์ภาคสองของมังกรหยก ออกอากาศทางช่อง TVB เช่นกัน
ดาบมังกรหยก ตอน เทพบุตรมังกรฟ้า ละครโทรทัศน์ภาคสุดท้ายของมังกรหยก ออกอากาศทางช่อง TVB เช่นกัน
มังกรหยก ตอน กำเนิดก๊วยเจ๋ง ละครโทรทัศน์เกี่ยวกับมังกรหยก ออกอากาศทางช่อง TVB
มังกรหยก ตอน กำเนิดเอี้ยก้วย ละครโทรทัศน์ภาคสองของมังกรหยก ออกอากาศทางช่อง TVB เช่นกัน
ดาบมังกรหยก ละครโทรทัศน์ภาคสุดท้ายของมังกรหยก ออกอากาศทางช่อง TVB เช่นกัน
มังกรหยก ละครโทรทัศน์ภาคแรกเกี่ยวกับมังกรหยก ออกอากาศทางช่อง CCTV มีภาคต่ออีกสองภาคคือ
มังกรหยก ภาค 2 ตอน ตำนานศึกเทพอินทรี ละครโทรทัศน์ภาคสองเกี่ยวกับมังกรหยก ออกอากาศทางช่อง CCTV เช่นกัน
ดาบมังกรหยก: กระบี่อิงฟ้า ดาบฆ่ามังกร ละครโทรทัศน์ภาคสุดท้ายเกี่ยวกับมังกรหยก ออกอากาศทางช่อง CCTV เช่นกัน
มังกรหยก ละครโทรทัศน์เกี่ยวกับมังกรหยก ออกอากาศทางช่อง KMTV-1
มังกรหยก ละครโทรทัศน์เกี่ยวกับมังกรหยก ออกอากาศทางช่อง TVB
ดูเพิ่ม

ดาบมังกรหยก
ยากูซ่า 5

| ยากูซ่า 5 |
| --- | --- |

ผู้พัฒนา: Sega CS1
ผู้จัดจำหน่าย: เซก้า
กำกับ: Kazuki Hosokawa
อำนวยการผลิต: Masayoshi Yokoyama
โปรแกรมเมอร์: Koji Tokieda
ศิลปิน: Saizo Nagai
เขียนบท: Masayoshi Yokoyama
แต่งเพลง: Mitsuharu Fukuyama Hidenori Shoji Hyd Lunch SoundDrive
ชุด: ยากูซ่า
เครื่องเล่น: เพลย์สเตชัน 3 เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 3JP: 5 ธันวาคม 2012 ทั่วโลก: 8 ธันวาคม 2015เพลย์สเตชัน 4JP: 20 มิถุนายน 2019 ทั่วโลก: 11 กุมภาพันธ์ 2020วินโดวส์, เอกซ์บอกซ์วันทั่วโลก: 28 มกราคม 2021
แนว: ต่อสู้-ผจญภัย
รูปแบบ: ผู้เล่นคนเดียว
ยากูซ่า 5 (ญี่ปุ่น: 龍が如く5 夢、叶えし者; โรมาจิ: Ryū ga Gotoku 5: Yume, Kanaeshi Mono) เป็นวิดีโอเกมแนวต่อสู้-ผจญภัย พัฒนาและจัดจำหน่ายโดยเซก้าสำหรับเครื่องเพลย์สเตชัน 3 ตัวเกมภาคที่ห้าของซีรีส์เกม ยากูซ่า ตัวเกมเปิดตัวในเดือนธันวาคม 2012 ที่ประเทศญี่ปุ่นและได้วางจำหน่ายสำหรับอเมริกาเหนือ, ยุโรป และออสเตรเลียในฐานะดิจิทัลดาวน์โหลดบนเพลย์สเตชัน เน็ตเวิร์กในเดือนธันวาคม 2015 ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม ยากูซ่ารีมาสเตอร์คอลเลกชัน โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 20 มิถุนายน 2019 และทั่วโลกในวันที่ 11 กุมภาพันธ์ 2020 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021
ตัวเกมใช้เอนจินกราฟิคใหม่ซึ่งแตกต่างจากเกมเพลย์สเตชัน 3 ก่อนหน้าในซีรีส์ที่ได้รับการใช้ประโยชน์จากเอนจินเดียวกันตั้งแต่ รีวงะโกโตกุเคนซัน! และเป็นครั้งแรกในซีรีส์ที่สามารถตั้งค่าห้าแบบทั่วญี่ปุ่นพร้อมกับตัวละครหลักที่เล่นได้ห้าตัว
พระเจ้าราชวรวงศ์เธอ กรมหมื่นอมรมนตรี

| พระเจ้าราชวรวงศ์เธอ กรมหมื่นอมรมนตรี> พระเจ้าราชวรวงศ์เธอ ชั้น 2 |
| --- | --- |
ประสูติ: พ.ศ. 2337
สิ้นพระชนม์: 3 มิถุนายน พ.ศ. 2412
ราชวงศ์: จักรี
พระบิดา: สมเด็จพระบวรราชเจ้ามหาเสนานุรักษ์
พระมารดา: เจ้าจอมมารดาน่วม
พระเจ้าราชวรวงศ์เธอ กรมหมื่นอมรมนตรี พระนามเดิม พระองค์เจ้าปาน (พ.ศ. 2337 — 3 มิถุนายน พ.ศ. 2412) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดวน่วม
พระประวัติ

พระเจ้าราชวรวงศ์เธอ กรมหมื่นอมรมนตรี ประสูติเมื่อพ.ศ. 2337 มีพระเชษฐา พระอนุชา และพระขนิษฐภคินีร่วมเจ้าจอมมารดาคือ พระเจ้าราชวรวงศ์เธอ กรมขุนธิเบศร์บวร พระเจ้าราชวรวงศ์เธอ พระองค์เจ้าเสือ และพระเจ้าราชวรวงศ์เธอ พระองค์เจ้ามณฑา
กรมหมื่นอมรมนตรี ทรงออกวังในสมัยรัชกาลที่ 2 สมเด็จพระบวรราชเจ้ามหาเสนานุรักษ์ทรงสร้างวังพระราชทาน คือ วังริมพระนิเวศน์เดิม ที่ 1 ซึ่งทรงแบ่งที่ด้านใต้ในเขตพระนิเวศน์เดิมสร้างวังพระราชทาน เสด็จอยู่มาจนสิ้นพระชนม์ หม่อมเจ้าในกรมประทับอยู่ต่อมา จนกระทั่งในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัวพระราชทานเป็นที่กรมทหารเรือพร้อมกับพระนิเวศน์เดิม
ในรัชกาลที่ 3 พระบาทสมเด็จพระนั่งเกล้าเจ้าอยู่หัวทรงสถาปนาเป็น กรมหมื่นอมรมนตรี พ.ศ.2402 พระบาทสมเด็จพระจอมเกล้าเจ้าอยู่หัว เสด็จประพาสหัวเมืองฝ่ายทะเลตะวันตก กรมหมื่นอมรมนตรี โดยเสด็จด้วยและทรงนิพนธ์ นิราศปักษ์ใต้ พรรณนาการเดินทางตามเสด็จในคราวนั้น2
กรมหมื่นอมรมนตรี สิ้นพระชนม์ในรัชกาลที่ 5 เมื่อวันที่ 3 มิถุนายน พ.ศ. 2412 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412
มีพระโอรสธิดา 7 องค์ ไม่มีนามสกุลพระราชทาน
ภาษีอากรในประเทศฮังการี

สำนักงานภาษีแห่งชาติฮังการี (NAV) ณ เมืองกิชวาร์ดอ (Kisvárda) ประเทศฮังการี
ภาษีอากรในประเทศฮังการี ถูกเรียกเก็บทั้งจากรัฐบาลแห่งชาติและท้องถิ่น รายได้จากภาษีในฮังการีในเดือนมีนาคม ปี ค.ศ. 2024 คิดเป็น 26.8% ของ GDP แหล่งรายได้สำคัญประกอบด้วยภาษีเงินได้ (อังกฤษ: Income Tax, ฮังการี: Jövedelemadó), ประกันสังคม (อังกฤษ: Social Security, ฮังการี: Társadalombiztosítás), ภาษีเงินได้นิติบุคคล (อังกฤษ: Corporate Tax, ฮังการี: Társasági adó) และภาษีมูลค่าเพิ่ม (อังกฤษ: Value Added Tax, ฮังการี: Általános forgalmi adó)
ภาษีเงินได้บุคคลธรรมดา

ภาษีเงินได้ในฮังการีเรียกเก็บในอัตราคงที่ 15% (Flat rate) นอกจากนี้ยังมีการเรียกเก็บ เงินสมทบประกันสังคม 18.5% ทำให้อัตราภาษีรวมเป็น 33.5% สำหรับลูกจ้าง
ส่วนของนายจ้าง จะต้องจ่ายภาษีเพื่อสังคม (szocho) อีก 13% จากเงินเดือนสุทธิ (ในกรณีที่บริษัทมีรายได้ต่อเดือนไม่ถึง 6,403,200 โฟรินต์ฮังการี) ทำให้อัตราภาษีรวมที่รัฐบาลได้รับจากการจ่ายเงินเดินหนึ่งครั้ง คือ 46.5%
การลดหย่อนภาษี

ในฮังการี มีการลดหย่อนภาษีผ่าน การลดหย่อนภาษีครอบครัว (ฮังการี: családi adókedvezmény) เป็นสิทธิที่สามารถใช้ได้ตามจำนวนบุตร เช่น 66,670 โฟรินต์ฮังการีต่อเดือนสำหรับลูกคนเดียว, 133,330 โฟรินต์ฮังการีสำหรับลูกสองคน และ 220,000 โฟรินต์ฮังการีสำหรับลูกสามคนขึ้นไป สิทธินี้จะช่วยลดฐานภาษีให้กับผู้ที่มีรายได้น้อย สามารถใช้สิทธิได้จนบุตรอายุ 16 ปี บริบูรณ์ หรือ 20 ปีบริบูรณ์หากบุตรยังศึกษาอยู่
ภาษีมูลค่าเพิ่ม

ภาษีมูลค่าเพิ่ม (อังกฤษ: Value Added Tax, ฮังการี: Általános forgalmi adó) ในประเทศฮังการี อัตรามาตรฐานคือ 27% ซึ่งสูงที่สุดในสหภาพยุโรป มีการลดอัตราภาษีเป็น 0% สำหรับหนังสือพิมพ์รายวัน (ตีพิมพ์อย่างต่ำ 4 ครั้งต่อสัปดาห์) ลดอัตราภาษีเป็น 5% สำหรับยารักษาโรคและสินค้าอาหารบางประเภท และลดเหลือ 18% สำหรับบริการเชื่อมต่ออินเทอร์เน็ต, ร้านอาหาร, ผลิตภัณฑ์นมและขนมปัง, บริการโรงแรม และ กิจกรรมกลางแจ้งระยะสั้นบางประเภท เช่น คอนเสิร์ต เป็นต้น
ภาษีเงินได้นิติบุคคล

ประเทศฮังการี มีอัตราภาษีเงินได้นิติบุคคลอยู่ที่ 9% ต่อปี ถือว่าเป็นประเทศที่มีภาษีเงินได้นิติบุคคลต่ำที่สุดในสหภาพยุโรป อัตราภาษีนี้ถูกนำไปใช้กับรายได้สุทธิหลังหักค่าใช้จ่ายของบริษัทที่จดทะเบียนและดำเนินกิจการในประเทศฮังการี เช่น Kft. นอกจากนี้ยังมีการลดหย่อนภาษีสำหรับกิจกรรมการวิจัยและพัฒนา (R&D) โดยมีการให้สิทธิพิเศษเพิ่มเติมสำหรับการลงทุนในบางภาคส่วน เช่น เทคโนโลยีและนวัตกรรม
พระเจ้าราชวรวงศ์เธอ พระองค์เจ้าขนิษฐา

| พระเจ้าราชวรวงศ์เธอ พระองค์เจ้าขนิษฐา> พระเจ้าราชวรวงศ์เธอ ชั้น 2 |
| --- | --- |
ประสูติ: พ.ศ. 2341
สิ้นพระชนม์: 4 มกราคม พ.ศ. 2419 (79 ปี)
ราชวงศ์: จักรี
พระราชบิดา: สมเด็จพระบวรราชเจ้ามหาเสนานุรักษ์
พระมารดา: เจ้าจอมมารดาสำลี
พระเจ้าราชวรวงศ์เธอ พระองค์เจ้าขนิษฐา (พ.ศ. 2341 — 4 มกราคม พ.ศ. 2419) พระราชธิดาพระองค์ที่ 6 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระประวัติ

พระเจ้าราชวรวงศ์เธอ พระองค์เจ้าขนิษฐา ประสูติเมื่อพ.ศ. 2341 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์
ในสมัยรัชกาลที่ 4 พระองค์เจ้าขนิษฐาทรงร่วมกับพระองค์เจ้านัดดา บูรณะวัดบวรมงคลราชวรวิหารซึ่งเป็นวัดที่สมเด็จพระบวรราชเจ้ามหาเสนานุรักษ์ พระราชบิดาของทั้งสองพระองค์ทรงสถาปนาเป็นพระอารามหลวง ทั้งยังทรงสร้างกุฏิถวายพระสงฆ์เพื่อเป็นการอุทิศส่วนกุศลแด่เจ้าจอมมารดาสำลี พระมารดาด้วย
พระเจ้าราชวรวงศ์เธอ พระองค์เจ้าขนิษฐา สิ้นพระชนม์ในรัชกาลที่ 5 เมื่อวันพฤหัสบดีที่ 4 มกราคม พ.ศ. 2419 พระชันษา 79 ปี พระราชทานเพลิงพระศพ ณ พระเมรุ วัดสุวรรณารามราชวรวิหาร เมื่อวันที่ 29 พฤษภาคม พ.ศ. 2420
ฟลูออรีน (พีเอเอช)

สำหรับความหมายอื่นดู ฟลูออรีน
| --- | --- |



ชื่อ
Preferred IUPAC name 9H-Fluorene
Systematic IUPAC name Tricyclo[7.4.0.02,7]trideca-2,4,6,9,11,13-hexaene
เลขทะเบียน
เลขทะเบียน CAS: 86-73-7 Y
3D model (JSmol): รูปภาพแบบโต้ตอบ
ChEBI: CHEBI:28266 Y
ChEMBL: ChEMBL16236 Y
เคมสไปเดอร์: 6592 Y
ECHA InfoCard: 100.001.541 
EC Number: 201-695-5
KEGG: C07715 Y
ผับเคม CID: 6853
RTECS number: LL5670000
UNII: 3Q2UY0968A Y
CompTox Dashboard (EPA): DTXSID8024105 
 InChI InChI=1S/C13H10/c1-3-7-12-10(5-1)9-11-6-2-4-8-13(11)12/h1-8H,9H2 YKey: NIHNNTQXNPWCJQ-UHFFFAOYSA-N Y InChI=1/C13H10/c1-3-7-12-10(5-1)9-11-6-2-4-8-13(11)12/h1-8H,9H2Key: NIHNNTQXNPWCJQ-UHFFFAOYAW 
 SMILES c1ccc2c3ccccc3Cc2c1 
คุณสมบัติ
สูตรเคมี: C13H10
มวลโมเลกุล: 166.223 g·mol−1  
ความหนาแน่น: 1.202 g/mL
จุดหลอมเหลว: 116 ถึง 117 องศาเซลเซียส (241 ถึง 243 องศาฟาเรนไฮต์; 389 ถึง 390 เคลวิน)
จุดเดือด: 295 องศาเซลเซียส (563 องศาฟาเรนไฮต์; 568 เคลวิน)
ละลายในน้ำ: 1.992 mg/L
ความสามารถละลายได้: organic solvents
log P: 4.18
pKa: 22.6
Magnetic susceptibility (χ): -110.5·10−6 cm3/mol
ความอันตราย
NFPA 704 (fire diamond):   1 1 0
จุดวาบไฟ: 152 องศาเซลเซียส (306 องศาฟาเรนไฮต์; 425 เคลวิน)
ปริมาณหรือความเข้มข้น (LD, LC):
LD50 (median dose): 16000 mg/kg (oral, rat)
เอกสารข้อมูลความปลอดภัย (SDS): Sigma-Aldrich
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ฟลูออรีนหรือ 9H-Fluorene เป็นสารประกอบโพลีไซคลิกอะโรมาติกไฮโดรคาร์บอน  ลักษณะเป็นผลึกสีขาว ระเหิดได้เช่นเดียวกับแนฟทาลีน เรืองแสงสีม่วงใต้แสงยูวี ไม่ละลายในน้ำแต่ละลายได้ในเบนซีน และอีเทอร์
การสังเคราะห์ โครงสร้างและปฏิกิริยา

แหล่งที่มาสำคัญของฟลูออรีนคือน้ำมันถ่านหิน แต่สามารถสังเคราะห์ได้ด้วยปฏิกิริยาดีไฮโดรจีเนสของไดฟีนิลมีเทน โมเลกุลของฟลูออรีน มีลักษณะเกือบเป็นแนวระนาบ , แม้ว่าแต่ละวงเบนซีนที่อยู่ด้านข้างมีลักษณะเป็นระนาบร่วมกับคาร์บอนตัวที่ 9 ที่อยู่ตรงกลาง
การสังเคราะห์ โครงสร้างและปฏิกิริยา > ความเป็นกรด

ตำแหน่ง C9-H ของวงแหวนของฟลูออรีนเป็นกรดอย่างอ่อน (pKa = 22.6 ใน DMSO) การเสียโปรตรอนทำให้ได้แอนไอออนฟลูออรีนิลที่เสถียร มีสูตรโครงสร้างเป็น C13H9 -, ซึ่งมีกลิ่นหอมและมีสีส้มเข้ม แอนไอออนนี้มีคุณสมบัติเป็นนิวคลีโอไฟล์ และทำปฏิกิริยากับอิเล็กโตรไฟล์ได้โดยปฏิกิริยาการเติมที่ตำแหน่งที่ 9  การทำฟลูออรีนให้บริสุทธิ์ใช้คุณสมบัติความเป็นกรดและการที่อนุพันธ์โซเดียมของฟลูออรีนละลายในตัวทำละลายไฮโดรคาร์บอนได้ต่ำ
สามารถทำให้ฟลูออรีนเสียโปรตอนทั้งสองที่ตำแหน่ง C9 ได้ ตัวอย่างเช่น 9,9 - ฟลูออรีนิลไดโพแทสเซียม สามารถสังเคราะห์ได้โดยให้ฟลูออรีนทำปฏิกิริยากับโลหะโพแทสเซียมในไดออกเซนที่เดือด
การใช้ประโยชน์

ฟลูออรีนเป็นสารตั้งต้นของสารอนุพันธ์ของฟลูออรีนอื่น ๆ  กรดฟลูออรีน - 9 - คาร์บอกซิลิก เป็นสารตั้งต้นของการผลิตยา 2 - อะมิโนฟลูออรีน, 3,6 -บิส - (ไดเมทิลอะมิโนฟลูออรีน) และ 2,7 - ไดไอโอโดฟลูออรีน เป็นสารตั้งต้นของการผลิตสีย้อมปฏิกิริยาออกซิเดชันของฟลูออรีนให้ ฟลูออรีโนน ซึ่งเป็นอนุพันธ์ที่มีประโยชน์ในเชิงพาณิชย์  9 - ฟลูออรีนิลเมทิลคลอโรฟอร์เมต ใช้ในการผลิต 9 - ฟลูออรีนิลเมทิลคาร์บาเมต (Fmoc) ซึ่งเป็นสารป้องกันหมู่เอมีนในการสังเคราะห์เปปไทด์
พอลิเมอร์ พอลีฟลูออรีน (คาร์บอนตัวที่ 7 ของหน่วยหนึ่งสร้างพันธะกับคาร์บอนตัวที่ 2 ของหน่วยถัดไป โดยแทนที่ไฮโดรเจนสองอะตอม)ใช้เป็นสื่อกระแสไฟฟ้าและสารเรืองแสงทางไฟฟ้า และได้รับการศึกษามากสำหรับใช้เป็น หมู่ให้ความเรืองแสงในไดโอดเปล่งแสงแบบใช้สารอินทรีย์
แหล่งข้อมูลอื่น

National Pollutant Inventory - Polycyclic Aromatic Hydrocarbon Fact Sheet เก็บถาวร 2006-05-18 ที่ เวย์แบ็กแมชชีน
Fluorene in the National Institute of Standards and Technology database.
| ด ค กโพลีไซคลิกอะโรมาติกไฮโดรคาร์บอน (PAHs) |
| --- | --- |
2 วง:  อะซูลีน  แนฟทาลีน  1-เมทิลแนปทาลีน 
3 วง:  อะซีแนปทีน  อะซีแนปทิลลีน  แอนทราซีน  ฟลูออรีน  ฟีนาลีน  ฟีแนนทรีน 
4 วง:  เบนโซเอแอนทราซีน  Benzo[c]phenanthrene  ไครซีน  ฟลูออแรนทีน  ไพรีน  Tetracene  Triphenylene 
5 วงขึ้นไป:  Anthanthrene  เบนโซไพรีน  เบนโซเอไพรีน  Benzo[b]fluoranthene  Benzo[ghi]perylene  Benzo[j]fluoranthene  Benzo[k]fluoranthene  Corannulene  Coronene  Dicoronylene  Helicene  Pentacene  Hexacene  เฮปตาซีน  โอวาลีน  พิซีน  เพอรีลีน  เตตระฟีนิลลีน  Diindenoperylene
ฟลูมิควิน

| ข้อมูลทางคลินิก |
| --- | --- |
รหัส ATC: J01MB07 (WHO) 
ตัวบ่งชี้
PubChem CID: 3374
DrugBank: ?
ECHA InfoCard: 100.050.857 
 สารานุกรมเภสัชกรรม
ฟลูมิควิน (Flumequine)
พระยาอนุรักษ์โกษา (ประเวศ อมาตยกุล)

มหาอำมาตย์ตรี พระยาอนุรักษ์โกษา (ประเวศ อมาตยกุล) (18 เมษายน 2430 – 17 พฤษภาคม 2469) เป็นขุนนางชาวไทย เป็นอดีตอธิบดีกรมบัญชีกลาง คนที่ 7 ระหว่างปี 2464–2469 และอดีตองคมนตรีในรัชกาลพระบาทสมเด็จพระมงกุฎเกล้าเจ้าอยู่หัว
ประวัติ

พระยาอนุรักษ์โกษา เกิดเมื่อวันที่ 18 เมษายน 2430 เป็นบุตรชายของ พระอินทราธิบาล ถึงแก่กรรมเมื่อวันที่ 17 พฤษภาคม 2469 เนื่องจากอหิวาตกโรค ขณะมีอายุได้เพียง 39 ปี
ด้านชีวิตครอบครัวสมรสกับ คุณหญิงแถม มีธิดาคือ คุณหญิงเยาวมาลย์ บุนนาค ภรรยาของศาสตราจารย์เดือน บุนนาค อดีตเลขาธิการคณะกรรมการกฤษฎีกา
รับราชการ

พระยาอนุรักษ์โกษา เริ่มต้นรับราชการเป็นเสมียนกรมบัญชีกลาง กระทรวงพระคลังมหาสมบัติ เมื่อปี 2447 ถึงปีถัดมาคือปี 2448 เป็น รองผู้ตรวจบัญชีเงิน ในปี 2450 ท่านไปศึกษาต่อด้านวิชาบัญชีที่ยุโรป ก่อนจะเดินทางกลับในปี 2455 และได้เข้ารับราชการเป็นนายเวรกระทรวงพระคลังมหาสมบัติ จากนั้นในวันที่ 11 สิงหาคม 2456 ได้รับพระราชทานบรรดาศักดิ์เป็น หลวงอนุรักษ์โกษา ถือศักดินา 600 ต่อมาในวันที่ 3 ตุลาคม ศกเดียวกัน ท่านได้รับพระราชทานยศเป็น รองอำมาตย์เอก หลวงอนุรักษ์โกษา
ในวันที่ 30 ธันวาคม 2457 ท่านได้เลื่อนยศเป็น อำมาตย์โท หลวงอนุรักษ์โกษา ในปีถัดมาได้เลื่อนตำแหน่งเป็น ผู้ช่วยอธิบดีกรมตรวจเงินแผ่นดิน ต่อมาในวันที่ 28 พฤศจิกายน 2459 ได้เลื่อนบรรดาศักดิ์เป็นพระในนามเดิม ถือศักดินา 800 ในวันที่ 8 ธันวาคม ศกเดียวกัน ท่านได้เลื่อนยศเป็น อำมาตย์เอก พระอนุรักษ์โกษา และได้เข้ารับพระราชทานสัญญาบัตรบรรดาศักดิ์เมื่อวันที่ 2 กรกฎาคม 2460
ปี 2462 ได้เลื่อนบรรดาศักดิ์เป็นพระยาในนามเดิม ถือศักดินา 1000 และได้เข้าเฝ้ารับพระราชทานสัญญาบัตรบรรดาศักดิ์เมื่อวันที่ 1 มกราคม 2462 เนื่องในวันเฉลิมพระชนมพรรษา ต่อมาในวันที่ 27 สิงหาคม 2463 ได้เลื่อนตำแหน่งเป็นรักษาราชการแทนอธิบดีกรมบัญชีกลาง แทนที่ พระยาไชยยศสมบัติ (เฉลิม โกมารกุล ณ นคร) ที่ขยับขึ้นไปรับตำแหน่งรองเสนาบดีกระทรวงเกษตราธิการ พร้อมกับเลื่อนยศเป็นมหาอำมาตย์ตรี ในวันที่ 1 เมษายน 2464 ได้มีพระบรมราชโองการโปรดเกล้าฯ ให้ท่านเป็นอธิบดีกรมบัญชีกลาง
ในปี 2466 ท่านได้เป็นพระยาพานทอง ในวันที่ 11 มีนาคม ศกเดียวกัน ท่านได้รักษาราชการแทนในตำแหน่ง อธิบดีกรมตรวจเงินแผ่นดินและกรมเจ้าจำนวน ต่อมาในวันที่ 4 เมษายน 2467 ท่านได้รับโปรดเกล้าฯ แต่งตั้งให้เป็นองคมนตรี ในวันที่ 10 เมษายน 2469 ท่านได้รับโปรดเกล้าฯ แต่งตั้งให้เป็นกรรมการแห่งสภากรรมการรถไฟ
ตำแหน่ง

28 กันยายน 2463 – กรรมการคลังออมสิน
12 ตุลาคม 2463 – กรรมการบริษัทแบงก์สยามกัมมาจลทุน
เครื่องราชอิสริยาภรณ์

พระยาอนุรักษ์โกษา (ประเวศ อมาตยกุล) ได้รับพระราชทานเครื่องราชอิสริยาภรณ์ทั้งสยามและต่างประเทศต่างๆ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2466 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2460 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2458 –  เครื่องราชอิสริยาภรณ์นักบุญมอริซและลาซาลัส ชั้นที่ 5
พระเจ้าราชวรวงศ์เธอ พระองค์เจ้าจำเริญ

| พระเจ้าราชวรวงศ์เธอ พระองค์เจ้าจำเริญ> พระเจ้าราชวรวงศ์เธอ ชั้น 4 |
| --- | --- |
ประสูติ: 6 สิงหาคม พ.ศ. 2393
สิ้นพระชนม์: 13 กันยายน พ.ศ. 2450 (58 ปี)
ราชวงศ์: จักรี
พระราชบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าจอมมารดากลีบ
พระเจ้าราชวรวงศ์เธอ พระองค์เจ้าจำเริญ หรือ พระองค์เปีย (6 สิงหาคม พ.ศ. 2393 — 13 กันยายน พ.ศ. 2450) พระราชธิดาพระองค์ที่ 32 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดากลีบ
พระประวัติ

พระเจ้าราชวรวงศ์เธอ พระองค์เจ้าจำเริญ ประสูติเมื่อวันอังคารที่ 6 สิงหาคม พ.ศ. 2393 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดากลีบ พระองค์ประสูติในขณะที่พระราชบิดายังดำรงพระยศเป็นสมเด็จพระเจ้าน้องยาเธอ เจ้าฟ้ากรมขุนอิศเรศรังสรรค์ เมื่อแรกประสูติจึงดำรงพระยศเป็น หม่อมเจ้าจำเริญ หลังจากพระราชบิดาได้รับพระราชทานบวรราชาภิเษกเป็นพระบาทสมเด็จพระปิ่นเกล้าเจ้าอยู่หัวแล้วจึงเลื่อนเป็น พระเจ้าหลานเธอ พระองค์เจ้าจำเริญ
พระองค์เจ้าจำเริญ ทรงเป็นพระราชธิดาพระองค์โปรดด้วยทรงประสูติจากเจ้าจอมมารดากลีบพระสนมเอก เซอร์จอห์น เบาว์ริงได้บันทึกถึงพระองค์เจ้าจำเริญว่า
"...ประทานให้ข้าพเจ้ารู้จักลูกเธอ ตัวโปรดที่เรียกว่า เปีย (Pia) ได้เฝ้าอยู่ด้วย และว่ามีลูกเธออยู่ในราวยี่สิบองค์ องค์ใหญ่ ชื่อย็อช เป็นผู้ดีหนุ่มที่ฉลาดอายุได้สิบแปดปี เราได้เห็นจอมมารดาของเปียมาแอบยืนดูที่ประตู เปียแต่งตัวด้วยเครื่องทองและเพชรมาก แต่เมื่อเข้ามาใกล้กระทำให้เสื้อผ้าเราเปื้อนเหลืองด้วยขมิ้น..."
บันทึกของจอห์น เบาว์ริง เล่าถึงพระองค์เจ้าหญิงที่มีพระนามว่า เปีย ว่าเป็นลูกเธอองค์โปรด และว่าเห็นจอมมารดาของพระองค์เปีย มายืนแอบดูอยู่ข้างพระทวาร เป็นบันทึกเมื่อเข้าเฝ้าฯค่ำวันที่ 18 เมษายน พ.ศ. 2398 ครั้นวันที่ 21 เมษายน เวลาบ่าย 4-5 โมงก็ได้เข้าเฝ้าฯ วังหน้า ณ พระที่นั่งอิศเรศราชานุสรณ์อีกครั้งหนึ่งจอห์น เบาว์ริง ได้กล่าวถึงพระองค์เปียอีกว่า
"...วังหน้ามักจะทรงหลีกไม่ค่อยรับสั่งถึงเรื่องทางราชการแผ่นดิน วังหน้ามีลูกเธอด้วยเจ้าจอมคนเดียวถึงเจ็ดองค์ เจ้าจอมคนนั้น เป็นตัวโปรด และได้มาคลานคอยแอบดูอยู่ที่ข้างประตูในเวลาที่ข้าพเจ้าหยอกล้อเล่นอยู่กับลูกเธอพระองค์หญิงเล็กที่เรียกว่า "เปีย" ซึ่งชอบข้าพเจ้า และได้เอาพวกมาลัยดอกไม้หอมมาสวมมือให้ข้าพเจ้า วันนี้เปียได้ทรงเครื่องอย่างฝรั่ง แต่ดูเหมือนว่าจะเดือดร้อน ด้วยเครื่องแต่งทองเกะกะมากนัก..."
พระเจ้าราชวรวงศ์เธอ พระองค์เจ้าจำเริญ สิ้นพระชนม์ในรัชกาลที่ 5 เมื่อวันศุกร์ที่ 13 กันยายน พ.ศ. 2450 พระชันษา 58 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 22 กุมภาพันธ์ พ.ศ. 2451
พระอิสริยยศ

หม่อมเจ้าจำเริญ (6 สิงหาคม พ.ศ. 2393 — 25 พฤษภาคม พ.ศ. 2394)
พระเจ้าหลานเธอ พระองค์เจ้าจำเริญ (25 พฤษภาคม พ.ศ. 2394 — พ.ศ. 2411)
พระเจ้าวรวงศ์เธอ พระองค์เจ้าจำเริญ (พ.ศ. 2411 — พ.ศ. 2430)
พระเจ้าบวรวงศ์เธอ พระองค์เจ้าจำเริญ (พ.ศ. 2430 — 15 กรกฎาคม พ.ศ. 2454)
พระเจ้าราชวรวงศ์เธอ พระองค์เจ้าจำเริญ (15 กรกฎาคม พ.ศ. 2454 เป็นต้นไป)
พริตตี้ (แก้ความกำกวม)

พริตตี้ สามารถหมายถึง
พริตตี้ พนักงานขายที่เน้นการเป็นนางแบบในงานออกบูธจัดงานแสดงสินค้า
พริตตี้ บอย ลูกัส นักมวยสากลชาวฟิลิปปินส์
ปรีติ ซิณฏา นักแสดงอินเดียชื่อดังของบอลลีวู้ด
ยุคคอสมิก

ปีศักราชแบบใหม่ที่ถูกใช้ในยุคแห่งการสำรวจอวกาศ ซึ่งในโลกของSEEDนั้น ผู้ริเริ่มคือองค์การสหประชาชาติ ซึ่งนับปีที่สามารถจบสงครามโลกครั้งที่3ได้เป็นปีแรกของยุคสมัยCosmic Era (ไม่มีการระบุปีคริสต์ศักราชเอาไว้ชัดเจน)
เนื้อเรื่องของกันดั้มSEED (วันที่คิระขึ้นขับสไตรค์ครั้งแรก) คือวันที่ 25 มกราคม C.E.71 ซึ่งเป็นเรื่องราวหลังจากโลกและแพล้นท์เริ่มสงครามไปแล้วถึง 11 เดือน